**ROMÂNIA**

**JUDEŢUL SATU MARE**

**CONSILIUL JUDEŢEAN**

**Nr.**\_\_\_\_\_\_\_\_\_\_\_\_\_\_\_\_\_\_\_\_

**PROIECT DE HOTĂRÂRE**

**privind aprobarea proiectului ,,Edu.com - Educational Tool for communities”, acronim ,,Edu.com”, a cheltuielilor legate de proiect și a parteneriatului aferent proiectului**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_, al președintelui Consiliului Județean Satu Mare, anexat prezentului proiect de hotărâre,

raportat la prevederile Ghidului solicitantului pentru Programul Interreg VI-A Next România-Ucraina, Prioritatea 2 Dezvoltarea Socială Transfrontalieră, Obiectivul de politică 2: O Europă mai socială și mai favorabilă incluziunii care implementează Pilonul European al Drepturilor Sociale, Obiectiv specific 2.1: Îmbunătățirea accesului egal la servicii incluzive și de calitate în educație, formare și învățare pe tot parcursul vieții prin dezvoltarea unei infrastructuri accesibile, inclusiv prin stimularea rezilienței pentru educația și formarea la distanță și online,

ținând seama de prevederile Legii nr. 273/2006 privind finanțele publice locale, cu modificările și completările ulterioare,

luând în considerare prevederile art. 173 alin (5) lit. a) și alin 7 lit. a) precum și cele ale art. 182 alin (4) cu trimitere la art. 139 alin. (3) lit. a) și lit. f) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. 1** Se aprobă proiectul **,,Edu.com - Educational Tool for communities”, acronim ,,Edu.com”** în vederea finanțării acestuia în cadrul Programului Interreg VI-A Next România-Ucraina.

**Art. 2 (1)** Se aprobă valoarea totală eligibilă, aferentă Județului Satu Mare pentru proiectul **,,Edu.com - Educational Tool for communities”, acronim ,,Edu.com”** în cuantum **de 120.503,10 euro** (inclusiv TVA).

**(2)** Se aprobă cofinanțarea aferentă Județului Satu Mare, în valoare de **12.050,31 euro**.

**(3)** Sumele reprezentând cheltuielile neeligibile, neprevăzute și/sau conexe ce pot apărea pe durata implementării proiectului **,,Edu.com - Educational Tool for communities”, acronim ,,Edu.com”,** se vor asigura din bugetul de venituri și cheltuieli al Județului Satu Mare.

**Art. 3** Se aprobă parteneriatul între Asociația internațională a Instituțiilor de Dezvoltare Regională ”IARDI” (UA), în calitate de lider de parteneriat, și UAT Județul Satu Mare, Universitatea ”Ștefan cel Mare” din Suceava și Universitatea de Stat din Ujhorod (UA), în calitate de parteneri, în vederea implementării proiectului **,,Edu.com - Educational Tool for communities”, acronim ,,Edu.com”**.

**Art. 4** Se împuternicește dl. Pataki Csaba, președintele Consiliului Județean Satu Mare, să semneze toate documentele aferente depunerii proiectului **,,Edu.com - Educational Tool for communities”, acronim ,,Edu.com”.**

**Art. 5** Cu ducerea la îndeplinire a prezentei se încredințează dl. Pataki Csaba, președintele Consiliului Județean Satu Mare, precum și Direcția dezvoltare regională și Direcția economică din cadrul Aparatului de specialitate al Consiliului Județean Satu Mare.

**Art. 6** Prezenta hotărâre se comunică domnului dl. Pataki Csaba, președintele Consiliului Județean Satu Mare, precum și Direcției dezvoltare regională și Direcției economice din cadrul Aparatului de specialitate al Consiliului Județean Satu Mare.

**Satu Mare, \_\_\_\_\_\_\_\_\_\_\_\_\_\_ 2024**

**INIŢIATOR: AVIZEAZĂ:**

**PREŞEDINTE, SECRETAR GENERAL AL JUDEŢULUI,**

**Pataki Csaba Crasnai Mihaela Elena Ana**

Red./Tehn. T.L.R./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**PREŞEDINTE**

**Nr.**\_\_\_\_\_\_\_\_\_\_\_\_\_\_\_\_\_

**REFERAT DE APROBARE**

**privind aprobarea proiectului ,,Edu.com - Educational Tool for communities”, acronim ,,Edu.com”, a cheltuielilor legate de proiect și a parteneriatului aferent proiectului**

UAT Județul Satu Mare intenționează depunerea, în parteneriat, a proiectului cu titlul **„Edu.com - Educational Tool for communities”, acronim Edu.com,** în cadrul Programului Interreg VI-A Next România-Ucraina, Prioritatea 2 Dezvoltarea Socială Transfrontalieră, Obiectivul de politică 2: O Europă mai socială și mai favorabilă incluziunii care implementează Pilonul European al Drepturilor Sociale, Obiectiv specific 2.1: Îmbunătățirea accesului egal la servicii incluzive și de calitate în educație, formare și învățare pe tot parcursul vieții prin dezvoltarea unei infrastructuri accesibile, inclusiv prin stimularea rezilienței pentru educația și formarea la distanță și online.

Conform Ghidului, printre entitățile eligibile (Lider de proiect sau partener) sunt și autoritățile publice locale. Astfel, UAT Județul Satu Mare, intenționează depunerea proiectului în parteneriat cu Asociația internațională a Instituțiilor de Dezvoltare Regională ”IARDI” (UA), în calitate de lider de parteneriat, și Universitatea ”Ștefan cel Mare” din Suceava și Universitatea de Stat din Ujhorod (UA), în calitate de parteneri.

Proiectul urmărește asigurarea accesului egal la servicii de calitate în educație, formare și învățare pe tot parcursul vieții prin dezvoltarea unei infrastructuri accesibile în regiunile de frontieră ale Ucrainei și României. În cadrul proiectului vor fi prevăzute atât lucrări de renovare și dotare unități de învățământ, cât și dezvoltarea unei platforme educaționale și de comunicare sustenabile, pentru schimbul de informații, procesul de luare a deciziilor și schimbul de practici între populația din regiunile de frontieră și autoritățile locale/regionale, instituțiile profesionale, ONG-uri, universități, etc.

Având în vedere resursele limitate ale UAT Județul Satu Mare, finanțările oferite în cadrul Programului Interreg VI-A Next România Ucraina, Prioritatea 2 Dezvoltarea Socială Transfrontalieră, Obiectivul de politică 2: O Europă mai socială și mai favorabilă incluziunii care implementează Pilonul European al Drepturilor Sociale, Obiectiv specific 2.1: Îmbunătățirea accesului egal la servicii incluzive și de calitate în educație, formare și învățare pe tot parcursul vieții prin dezvoltarea unei infrastructuri accesibile, inclusiv prin stimularea rezilienței pentru educația și formarea la distanță și online, oferă posibilitatea realizării unor investiții care altfel s-ar fi putut realiza într-o perioada de timp mai îndelungată.

Rata de finanțare acordată prin Programului Interreg VI-A Next Romania-Ucraina este de max. 90% din valoarea cheltuielilor eligibile ale proiectului cu TVA. Cofinanțarea va fi de cel puțin 10% din costurile totale eligibile ale proiectului și va fi asigurată de toți partenerii din proiect care primesc sprijin financiar din partea Programului, cofinanțarea asigurată de fiecare partener ar trebui să reprezinte cel puțin 10% din propriile cheltuieli eligibile.

Valoarea totală eligibilă a proiectului, pentru UAT Județul Satu Mare, este de **120.503,10 EURO inclusiv TVA**, din care **108.452,79 EURO** reprezintă costuri eligibile finanțare prin grant și **12.050,31 EURO** cofinanțarea de 10%.

Valoarea cofinanțării în cuatum de 10% din cheltuielile eligibile, precum și cheltuielile neeligibile și neprevăzute vor fi suportate de către UAT Județul Satu Mare.

Având în vedere cele de mai sus,

în temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, modificările și completările ulterioare,

**INIŢIEZ:**

**Proiectul de hotărâre privind aprobarea proiectului ,,Edu.com - Educational Tool for communities”, acronim ,,Edu.com”, a cheltuielilor legate de proiect și a parteneriatului aferent proiectului**

**INIŢIATOR:**

**PREŞEDINTE,**

**Pataki Csaba**

Red./Tehn. I.L.C./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea proiectului ,,Edu.com - Educational Tool for communities”, acronim ,,Edu.com”, a cheltuielilor legate de proiect și a parteneriatului aferent proiectului**

Obiectivul de cooperare teritorială europeană (Interreg) urmărește să încurajeze cooperarea între statele membre și regiunile acestora din interiorul Uniunii și între statele membre, regiunile acestora și țările terțe, țările partenere, alte teritorii sau țările de peste mări (TTPM) sau organizații de integrarea și cooperarea regională.

Programul Interreg VI-A Next România Ucraina 2021-2027 contribuie la realizarea obiectivelor specifice și a obiectivului general Interreg.

UAT Județul Satu Mare intenționează depunerea, în parteneriat, a proiectului cu titlul **„Edu.com - Educational Tool for communities”, acronim Edu.com,** în cadrul Programului Interreg VI-A Next România-Ucraina, Prioritatea 2 Dezvoltarea Socială Transfrontalieră, Obiectivul de politică 2: O Europă mai socială și mai favorabilă incluziunii care implementează Pilonul European al Drepturilor Sociale, Obiectiv specific 2.1: Îmbunătățirea accesului egal la servicii incluzive și de calitate în educație, formare și învățare pe tot parcursul vieții prin dezvoltarea unei infrastructuri accesibile, inclusiv prin stimularea rezilienței pentru educația și formarea la distanță și online.

Conform Ghidului, printre entitățile eligibile (Lider de proiect sau partener) sunt și autoritățile publice locale. Astfel, UAT Județul Satu Mare, intenționează depunerea proiectului în parteneriat cu Asociația internațională a Instituțiilor de Dezvoltare Regională ”IARDI” (UA), în calitate de lider de parteneriat, și Universitatea ”Ștefan cel Mare” din Suceava și Universitatea de Stat din Ujhorod (UA), în calitate de parteneri.

Proiectul urmărește asigurarea accesului egal la servicii de calitate în educație, formare și învățare pe tot parcursul vieții prin dezvoltarea unei infrastructuri accesibile în regiunile de frontieră ale Ucrainei și României. În cadrul proiectului vor fi prevăzute atât lucrări de renovare și dotare unități de învățământ, cât și dezvoltarea unei platforme educaționale și de comunicare sustenabile, pentru schimbul de informații, procesul de luare a deciziilor și schimbul de practici între populația din regiunile de frontieră și autoritățile locale/regionale, instituțiile profesionale, ONG-uri, universități, etc.

Proiectul are ca obiective specifice:

* Stabilirea condițiilor durabile pentru accesul egal la serviciile educaționale;
* Renovarea clădirii Universității de Stat Ujhorod (UA), cu facilități pentru persoanele cu handicap;
* Îmbunătățiri la scară mică a facilităților existente în Universitatea Ștefan cel Mare din Suceava, îmbunătățiri la scară mică a facilităților existente în Unitatea Administrativa Teritorială Județul Satu Mare, pentru asigurarea accesului egal la instrumentul dezvoltat Edu.com pentru comunitățile din Romania.
* Dezvoltarea platformei educaționale și de comunicare sustenabile, bazată pe TIC, pentru asigurarea unui schimb eficient de informații între populația din regiunile de frontieră și autorități. Rata de finanțare acordată prin Programului Interreg VI-A Next Romania-Ucraina este de max. 90% din valoarea cheltuielilor eligibile ale proiectului cu TVA. Cofinanțarea va fi de cel puțin 10% din costurile totale eligibile ale proiectului și va fi asigurată de toți partenerii din proiect care primesc sprijin financiar din partea Programului, cofinanțarea asigurată de fiecare partener ar trebui să reprezinte cel puțin 10% din propriile cheltuieli eligibile.

Valoarea totală eligibilă a proiectului, pentru UAT Județul Satu Mare, este de **120.503,10 EURO inclusiv TVA**, din care **108.452,79 EURO** reprezintă costuri eligibile finanțare prin grant și **12.050,31 EURO** cofinanțarea de 10%.

Având în vedere cele de mai sus,

în temeiul prevederilor art. 182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare,

considerăm oportună și legală adoptarea **proiectului de hotărâre** **privind aprobarea proiectului ,,Edu.com - Educational Tool for communities”, acronim ,,Edu.com”, a cheltuielilor legate de proiect și a parteneriatului aferent proiectului.**

**Director executiv, Șef serviciu/Managementul proiectelor,**

**Ştern Felicia Cristina Barta Bianca Melania**

**Vizat juridic,**

**cons. jr. Tănase Loredana Roxana**

Red./Tehn. I.L.C./Exemplare 5